راولپنڈی(آن لائن)صدر مملکت عارف علوی ہر مسٹ آ سلہہ بند فوج انا افسر و ورنا تے کن اعزاز نا پڑو کرینے۔ پاک فوج انا 66 افسر و ورنا کن تمغہ بسالت و 39 ءِ امتیازی سند تننگک۔ پاک فوج انا شعبہ تعلقات عامہ (آئی ایس پی آر) نا رد اٹ اسہ افسر و 2 ورنا کن ستارہ بسالت، 66 افسر و ورنا کن تمغہ بسالت، 23 افسر کن ہلال امتیاز ملٹری، 112 کن ستارہ امتیاز و 65 افسر و ورنا تے کن آرمی چیف نا امتیازی سند نا پڑو کننگانے۔ 137 افسر و ورنا ءِ تمغہ امتیاز تننگک۔ آئی ایس پی آر نا پاننگ ءِ کہ دا اعزاز آتا پڑو ءِ صدر مملکت ڈاکٹر عارف علوی نا کنڈ آن کننگانے۔ ایوارڈ دوئی کروک آتیٹی ہر مسٹ آ سلہہ بند فوج انا شہید آتا بھلو کچ اس اوار ءِ۔
